Sebastian Koto Khoarai

Sebastian Koto Khoarai (Koaling, 1929ko irailaren 11 – Mazenod, 2021eko apirilaren 17a) lesothoar elizgizon katolikoa izan zen, Maria Sortzez Garbiaren Misiolari Oblatuen kongregazioko kidea. 1977tik 2014ra Mohale's Hoekeko apezpikua izan zen. 2016an Lesothoko lehen kardinal bihurtu zen.

 Bizitza 

1977ko azaroaren 10ean Paulo VI.a aita santuak Mohale's Hoekeko apezpiku izendatu zuen. 1978ko apirilaren 2an apezpiku ordenatu zuten Mohale’s Hoekeko San Patrizio katedralean. 1982tik 1987ra Lesothoko apezpiku-konferentziako presidente izan zen. 2006ko maiatzean, 75 urte bete ondoren, dimisioa aurkeztu zuen, baina elizbarrutiko administratzaile apostoliko gisa jarraitu zuen 2014ko otsailera arte. 

2016ko urriaren 9an, Frantzisko aita santuak iragarri zuen Khoarai kardinal izendatuko zutela 2016ko azaroaren 19an eta Lesothoko lehen kardinala izango zela. Osasun arazoak zirela eta, ezin izan zuen azaroaren 19ko kontsistorioan parte hartu, eta birreta geroago jaso zuen Lesothon, Peter Bryan Wells nuntzio apostolikoaren eskutik.

Khoarai 2021eko apirilaren 17an hil zen, 91 urte zituela.

 Ondorengotza apostolikoa 

 Erreferentziak 

 Kanpo estekak 

Kategoria:Lesothoko apaizak
Kategoria:Lesothoko katolikoak
Kategoria:Paulo VI.ak izendatutako apezpikuak
Kategoria:Frantzisko aita santuak sortutako kardinalak